หนูได้มีการมีเพศสัมพันธ์เมื่อวันที่ 25 มกราคม ( ในเดือนมกราคมหนูมีประจำเดือนวันที่ 23 ) โดยมีการใส่ถุงแต่แฟนของหนูได้ถอดถุงไว้แป๊บนึงแล้วนำมาใส่ต่อ แต่ไม่มีการสอดใส่ทั้งหมด ( เหมือนจะเข้าเพียงนิดเดียว หรืออาจไม่เข้าเลย ไม่มีการหลั่งใน และตรวจครรภ์ในวันที่ 5 กุมภา มีขีดเดียว โดยหนูได้มีประจำเดือนมาในวันที่ 23 กุมภา แต่ตอนนี้ในเดือนมีนาคม ตอนนี้วันที่ 27 แล้ว ประจำเดือนของหนูยังไม่มาเลย และมีตกขาวเล็กน้อย ( หนูมีตกขาวเกือบตลอด ) หนูสงสัยว่าตัวเองการมีการตั้งครรภฺไหมคะ
สวัสดีค่ะ การมีเพศสัมพันธ์ ถ้ามีช่วงที่ไม่ได้ใส่ถุงยางอนามัยแล้วมีการสอดใส่ด้วยนั้น ก็มีโอกาสตั้งครรภ์ได้ แม้จะน้อยกว่าการมีเพศสัมพันธ์หลั่งในตามปกติหลังจากนี้ต้องสังเกตรอบเดือน ประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกประจำเดือนที่ไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ ความผิดปกติของผนังมดลูกหากในเดือนนี้ รอบเดือนยังไม่มาตามปกติ ควรยืนยันการตั้งครรภ์ให้แน่ชัด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป